****

**PROVEDBENI PROGRAM OPĆINE RAKOVEC**

**ZA RAZDOBLJE 2021.-2025. GODINE**

Provedbeni program Općine Rakovec za razdoblje 2021.-2025. godine donijela je Općinska načelnica Općine Rakovec 15. prosinca 2021. godine.

Izmjene i dopune Provedbenog programa Općine Rakovec za razdoblje 2021.-2025. godine donijela je Općinska načelnica Općine Rakovec 25. studenog 2022. godine.

|  |  |
| --- | --- |
| **Sadržaj** |  |
| UVODNA RIJEČ NAČELNICE | 3 |
|  |  |
| 1. UVOD | 4 |
| 1.1. Kontekst i metodologija izrade Provedbenog programa Općine Rakovec | 4 |
| 1.2. Zakonodavni okvir | 4 |
| 1.3. Samoupravni djelokrug rada | 4 |
| 1.4. Strateški okvir | 5 |
|  |  |
| 2. ANALITIČKA PODLOGA IZ KOJE PROIZLAZE KRATKOROČNE RAZVOJNE POTREBE I RAZVOJNI POTENCIJALI | 7 |
| 2.1. Osnovni podaci | 7 |
| 2.2. Stanovništvo | 7 |
| 2.3. Tržište rada | 8 |
| 2.4. Gospodarstvo | 9 |
| 2.5.Poljoprivreda i šumarstvo | 9 |
| 2.6. Infrastruktura | 10 |
| 2.7. Obrazovanje | 11 |
| 2.8. Zdravstvo i socijalna skrb | 12 |
| 2.9. Udruge | 12 |
| 2.10. Kulturno spomenička baština | 12 |
| 2.11. Javne financije Općine | 12 |
|  |  |
| 3. MISIJA, VIZIJA I SWOT ANALIZA | 13 |
| 3.1. Misija | 13 |
| 3.2. Vizija | 13 |
| 3.3. SWOT analiza | 13 |
|  |  |
| 4. STRATEŠKI OKVIR PROVEDBENOG PROGRAMA OPĆINE RAKOVEC ZA RAZDOBLJE 2021-2025. GODINE | 15 |
| 4.1. Popis mjera i aktivnosti s pripadajućim pokazateljima rezultata | 15 |
|  |  |
| 5. OKVIR ZA PRAĆENJE I IZVJEŠTAVANJE | 18 |
|  |  |
|  |  |
|  |  |
| Prilozi |  |
| Prilog 1. Predložak za izradu Provedbenog programa Općine Rakovec  Prilog 2. Popis projekata |  |

**UVODNA RIJEČ NAČELNICE**

Poštovani mještani,

Provedbeni program Općine Rakovec izrađen je i donesen sukladno zakonodavnom okviru kao kratkoročni strateški dokument za aktualno razdoblje 2021-2025. godine.

Njime će biti definirane mjere, aktivnosti, način provođenja, te svi važni razvojni projekti Općine Rakovec, kao i rezultati istih za nadolazeće razdoblje s ciljem podizanja kvaliteta života svih stanovnika.

Projekti u Općini Rakovec realiziraju se velikim angažmanom svih zaposlenika u Općini gdje većinu projekata pripremamo sami, te iste prijavljujemo za sredstva sufinanciranja. Naši projekti do sada su bili jako uspješni što je rezultat njihove kvalitetne i stručne pripreme. Izvornim prihodima, te zahvaljujući odobrenim sredstvima Zagrebačke županije, Ministarstva regionalnog razvoja i fondova Europske unije, projekti se uspješno provode i glavni cilj nam je realizirati što više planiranih projekata. Naša je vizija učiniti Općinu Rakovec kvalitetnim, prijateljskim i još ugodnijim okruženjem za život svim generacijama.

**1. UVOD**

**1.1. Kontekst i metodologija izrade Provedbenog programa Općine Rakovec**

Provedbeni programi jedinica lokalne samouprave kratkoročni su akti strateškog planiranja koji opisuju i osiguravaju postizanje ciljeva, ako je primjenjivo, iz srednjoročnog akta strateškog planiranja i poveznicu s proračunom jedinice lokalne samouprave. Provedbeni program jedinice lokalne samouprave donosi se za vrijeme trajanja mandata izvršnog tijela jedinice lokalne samouprave i vrijedi za taj mandat. Slijedom navedenog, Odlukom o pokretanju postupka izrade Provedbenog programa Općine Rakovec za mandatno razdoblje 2021.-2025. godine *(KLASA: 302-01/21-01/02, URBROJ: 238/25-03-21-01)* pokrenut je proces pripreme izrade Provedbenog programa Općine Rakovec za mandatno razdoblje 2021.-2025. godine.

**1.2. Zakonodavni okvir**

Zakonom o sustavu strateškog planiranja i upravljanja razvojem Republike Hrvatske (»Narodne novine« broj 123/17) uređen je sustav strateškog planiranja u Republici Hrvatskoj na svim razinama upravljanja (nacionalnoj, regionalnoj i lokalnoj razini) te način pripreme, izrade, provedbe, izvješćivanja, praćenja provedbe i učinaka te vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave. Na temelju članka 15. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17), Vlada Republike Hrvatske je 2018. godine donijela Uredbu o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018). Sustav strateškog planiranja u RH temelji se nacionalnim (Nacionalna razvojna strategija Republike Hrvatske do 2030. godine), regionalnim, odnosno županijskim (Planovi razvoja jedinica regionalne/područne samouprave za razdoblje 2021-2027.) te lokalnim (Provedbeni programi jedinica lokalne samouprave za razdoblje 2021-2025.) aktima strateškog planiranja.

U skladu s navedenim, Provedbeni program Općine Rakovec za mandatno razdoblje 2021.-2025. godine predstavlja kratkoročni strateški akt kojim će se definirati mjere, aktivnosti i razvojni projekti Općine Rakovec, a koji su usklađeni sa strateškim okvirom hijerarhijski viših akata, odnosno s Nacionalnom razvojnom strategijom Republike Hrvatske do 2030. godine (dalje: NRS 2030) i Planom razvoja Zagrebačke županije za period 2021.-2027. Obvezni sadržaj Provedbenog programa Općine Rakovec za mandatno razdoblje 2021.-2025. godine utvrđen je člankom 18. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018) i Uputama za izradu provedbenih programa jedinice lokalne i područne (regionalne) samouprave (Dokument:UI-PPJLP(R)S-Inačica:1.1.).

**1.3. Samoupravni djelokrug rada**

Općina Rakovec u okviru svog samoupravnog djelokruga obavlja poslove lokalnog značenja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

1. uređenje naselja i stanovanje,
2. prostorno i urbanističko planiranje,
3. komunalno gospodarstvo;
4. brigu o djeci,
5. socijalnu skrb,
6. primarnu zdravstvenu zaštitu,
7. odgoj i osnovno obrazovanje,
8. kulturu, tjelesnu kulturu i šport,
9. zaštitu potrošača,
10. zaštitu i unapređenje prirodnog okoliša,
11. protupožarnu i civilnu zaštitu,
12. promet na svom području,
13. održavanje nerazvrstanih cesta,

14. druge poslove sukladno posebnim zakonima.

Za obavljanje stručnih, općih, administrativno tehničkih i drugih poslova za potrebe Općinskog vijeća, načelnika i njihovih radnih tijela zadužen je Jedinstveni upravni odjel.

Osim navedenih poslova Odjel obavlja i poslove iz upravnih područja: društvenih djelatnosti, gospodarstva, financija, komunalno-stambenih djelatnosti, zaštite okoliša te gospodarenja otpadom, prometa i veza, imovinsko pravnih odnosa, upravljanja nekretninama na području općine kao i druge poslove koji su zakonom, drugim propisima i općim aktima stavljeni u nadležnost općine kao jedinice lokalne samouprave.

**1.4. Strateški okvir**

Nacionalna razvojna strategija Republike Hrvatske do 2030. godine usklađena je s ciljevima nove regionalne i kohezijske politike Europske unije za razdoblje 2021.-2027.:

1. Pametnija Europa *(Smarter Europe)*,
2. Zelena Europa bez ugljika *(Greener, low-carbon Europe),*
3. Povezanija Europa *(More connected Europe),*
4. Socijalnija Europa *(More social Europe)* i
5. Europa bliža građanima *(Europe closer to citizens)*

Strateški okvir NRS 2030, kao krovni nacionalni strateški akt na koji se potom veže i strateški smjer razvoja na regionalnoj i lokalnoj razini sastoji se od sljedećih razvojnih smjerova i strateških ciljeva (dalje: SC):

**Razvojni smjer 1. Održivo gospodarstvo i društvo**

* *SC 1. Konkurentno i inovativno gospodarstvo*
* *SC 2. Obrazovani i zaposleni ljudi*
* *SC 3. Učinkovito i djelotvorno pravosuđe, javna uprava i upravljanje državnom imovinom*
* *SC 4. Globalna prepoznatljivost i jačanje međunarodnog položaja i uloge Hrvatske*

**Razvojni smjer 2. Jačanje otpornosti na krize**

* *SC 5. Zdrav, aktivan i kvalitetan život*
* *SC 6. Demografska obnova i bolji položaj obitelji*
* *SC 7. Sigurnost za stabilan razvoj*

**Razvojni smjer 3. Zelena i digitalna tranzicija**

* *SC 8. Ekološka i energetska tranzicija za klimatsku neutralnost*
* *SC 9. Samodostatnost u hrani i razvoj biogospodarstva*
* *SC 10. Održiva mobilnost*
* *SC 11. Digitalna tranzicija društva i gospodarstva*

**Razvojni smjer 4. Ravnomjeran regionalni razvoj**

* *SC 12. Razvoj potpomognutih područja i područja s razvojnim posebnostima*
* *SC 13. Jačanje regionalne konkurentnosti*

Nadalje, Provedbeni program Općine Rakovec za mandatno razdoblje 2021.-2025. godine usklađen je s posebnim ciljevima Plana razvoja Zagrebačke županije za razdoblje 2021.-2027. Strateški okvir Plana razvoja Zagrebačke županije za period 2021.-2027. sastoji se od sljedećih posebnih ciljeva i mjera:

**Posebni cilj 1. Povećati konkurentnost i društvenu odgovornost gospodarstva**

*Mjera 1.1. Razvoj poticajnog poduzetničkog okruženja*

*Mjera 1.2. Razvoj kontinentalnog turizma*

**Posebni cilj 2. Zelena županija čiji se razvoj temelji na ekološkoj i inovativnoj proizvodnji hrane i razvoju pametnih sela**

*Mjera 2.1. Razvoj ekološke proizvodnje hrane*

*Mjera 2.2. Unapređenje socio-ekonomskih uvjeta sela i poljoprivrednika*

*Mjera 2.3. Razvoj pametnih sela*

**Posebni cilj 3. Poboljšati infrastrukturu i kvalitetu života održivim korištenjem prirodnih resursa i kulturnih dobara**

*Mjera 3.1. Korištenje obnovljivih izvora energije i energetska učinkovitost*

*Mjera 3.2. Prilagodba na učinke klimatskih promjena*

*Mjera 3.3. Razvijena komunalna i prometna infrastruktura*

*Mjera 3.4. Visoka kvaliteta urbanog i prirodnog okruženja*

*Mjera 3.5. Zaštita okoliša i održivo korištenje prirodnih vrijednosti*

*Mjera 3.6. Zaštita i održivo korištenje kulturnih vrijednosti*

**Posebni cilj 4. Razvijati ljudske resurse i unaprijediti upravljanje razvojem**

*Mjera 4.1. Otvorena i učinkovita županijska, lokalna samouprava*

*Mjera 4.2. Unapređenje socijalnih i zdravstvenih usluga*

*Mjera 4.3. Unapređenje odgojno-obrazovnih usluga*

*Mjera 4.4. Razvoj ljudskih resursa i kvalificirane radne snage*

**2. ANALITIČKA PODLOGA IZ KOJE PROIZLAZE KRATKOROČNE RAZVOJNE POTREBE I RAZVOJNI POTENCIJALI**

**2.1. Osnovni podaci**

Općina Rakovec zauzima površinu od 35,13 km2 što čini 1,15% ukupne površine Zagrebačke županije.

Na području općine nalazi se 12 naselja: Baničevec, Brezani, Dropčevec, Dvorišće, Goli Vrh, Hruškovec, Hudovo, Kolenica, Lipnica, Mlaka, Rakovec, Valetić.

Općina Rakovec nalazi se u sjeveroistočnom dijelu Zagrebačke županije. Kao sastavni dio županije, općina Rakovec ulazi u područje šireg zagrebačkog prostora. Na zapadu i sjeveru graniči s gradom Sveti Ivan Zelina, na sjeveroistočnom dijelu s općinom Preseka, dok se na jugu i jugoistoku pruža granica s gradom Vrbovcem.

**2.2. Stanovništvo**

U općini Rakovec, prema Popisu stanovništva iz 2011. godine, živjelo je 1.252 stanovnika.

Općina Rakovec ima vrlo nisku gustoću naseljenosti. Gustoća naseljenosti od 38,70 stanovnika po km2 svrstava ovu općinu u red najslabije naseljenih područja Zagrebačke županije.

**Tablica 1: Broj stanovnika prema naseljima**

|  |  |
| --- | --- |
| **Ime naselja** | **Broj stanovnika** |
| Baničevec | 197 |
| Brezani | 136 |
| Dropčevec | 84 |
| Dvorišće | 164 |
| Goli Vrh | 47 |
| Hruškovec | 80 |
| Hudovo | 90 |
| Kolenica | 16 |
| Lipnica | 61 |
| Mlaka | 99 |
| Rakovec | 236 |
| Valetić | 42 |
| **Ukupno** | **1.252** |

Izvor: Državni zavod za statistiku, Popis stanovništva 2011. godine

Prema podacima Državnog zavoda za statistiku koji procjenjuje broj stanovnika na godišnjoj razini (stanje na dan 31.prosinca), na području Općine Rakovec u 2020. godini živjelo je 1.153 stanovnika, u odnosu na 2011. godinu kad ih je bilo 1.241, došlo je do smanjenja za 88 stanovnika.

U razdoblju od 2011. godine do 2020. godine, rođeno je 88 stanovnika, a umrlo ih je 177, iz čega proizlazi negativni prirodni prirast stanovnika na području općine Rakovec.

Dodatno, negativne demografske trendove u općini Rakovec potvrđuju brojke o broju doseljenih i odseljenih stanovnika. U periodu 2016.-2020. godine broj doseljenih stanovnika iznosi 114, a broj odseljenih 135.

**2.3. Tržište rada**

Prema podacima Hrvatskog zavoda za mirovinsko osiguranje na području općine Rakovec 41,9 % osiguranika zaposleno je kod pravnih osoba, zatim slijede radnici kod fizičkih osoba u postotku od 29,5 % , poljoprivrednici u postotku od 16,1% te obrtnici u postotku od 11,42 %.

**Tablica 2.: Osiguranici mirovinskog osiguranja prema osnovama osiguranja**

|  |  |
| --- | --- |
| **Osnova osiguranja** | **Broj osiguranika** |
| Radnici kod pravnih osoba | 44 |
| Obrtnici | 12 |
| Poljoprivrednici | 17 |
| Samostalne profesionalne djelatnosti | 1 |
| Radnici kod fizičkih osoba | 31 |
| Zaposleni kod međunarodnih organizacija i u inozemstvu | 0 |
| Produženo osiguranje | 0 |
| **Ukupno** | 105 |

Izvor podataka: Hrvatski zavod za mirovinsko osiguranje, stanje na dan 30.09.2021.

**Tablica 3: Kretanje broja nezaposlenih osoba po godinama**

|  |  |  |  |
| --- | --- | --- | --- |
| **Godina** | **2019.** | **2020.** | **2021.**  **siječanj-rujan** |
| **Rakovec** | 16 | 23 | 20 |

Izvor: HZZ, Statistika on-line

Iz prethodne tablice uočava se da je u 2021. godini na području općine Rakovec došlo do blagog pada broja nezaposlenih osoba.

Naredna tablica prikazuju strukturu nezaposlenih prema dobi, a iz nje je vidljivo da je najveći udio nezaposlenih osoba sa srednjom stručnom spremom.

**Tablica 4: Obrazovna struktura nezaposlenih osoba po godinama**

|  |  |  |  |
| --- | --- | --- | --- |
| **Godina** | **2019.** | **2020.** | **2021.**  **siječanj-rujan** |
| Bez škole i nezavršena osnovna škola | 1 | 1 | 2 |
| Završena osnovna škola | 4 | 3 | 3 |
| Srednja škola | 10 | 16 | 13 |
| Prvi stupanj fakulteta, stručni studij i viša škola | 0 | 2 | 1 |
| Fakultet, akademija, magisterij, doktorat | 1 | 1 | 1 |
| **Ukupno** | **16** | **23** | **20** |

Izvor: HZZ, Statistika on-line

**2.4. Gospodarstvo**

Općina Rakovec prema indeksu razvijenosti 95,951 svrstana je u 3. skupinu razvijenosti jedinica lokalne samouprave i ima status potpomognutog područja.

Prema podacima FINE o poslovanju poduzetnika Zagrebačke županije za 2020. godinu na području općine Rakovec posluje 19 gospodarskih subjekata, najviše su registrirani kao društvo s ograničenom odgovornošću, zatim kao jednostavno društvo s ograničenom odgovornošću te jedan gospodarski subjekt spada u ostale obveznike poreza na dobit.

Obrtništvo u općini Rakovec, ali i u cijeloj Republici Hrvatskoj, je u konstantnom padu zadnjih nekoliko godina, te je svako investicijsko ulaganje za očuvanje obrtništva dobro došlo.

Na području općine Rakovec, prema podacima Obrtnog registra za studeni 2021. godine, posluje 14 obrta.

Na području Općine Rakovec nalazi se poduzetnička zona Mlaka (neaktivna) veličine 75,60 hektara. Udaljena je kilometar od čvorišta Sveta Helena, na autocesti Rijeka-Zagreb-Budimpešta (međunarodna oznaka pravca E65, E71; hrvatska oznaka A4), zona pruža mogućnost investitorima koji žele ulagati u proizvodno-prerađivačke djelatnosti. Komunalno je opremljena električnom energijom, vodovodnim i plinovodom, kanalizacijom, te odvodnjom. Kroz zonu je u potpunosti izgrađena prometnica u dužini od 1.200 m, širine kolnika od 6m, te pješačka staza. Prometnica je opremljena horizontalnom i vertikalnom signalizacijom. Od međunarodne željezničke pruge Rijeka-Zagreb-Budimpešta (kolodvora u Vrbovcu) udaljena je 10 kilometara, a od Zagreba 30 kilometara.

**2.5. Poljoprivreda i šumarstvo**

Prostor općine Rakovec tradicionalno je okrenut poljoprivredi i stočarstvu (postoje dvije velike stočarske farme), kao najvažnijim gospodarskim djelatnostima. Najznačajniji prirodni resursi kojima općina raspolaže, poljoprivredno zemljište i šumske površine, odredit će i buduću gospodarsku strukturu, također najvećim dijelom vezanu uz njihovo iskorištavanje.

Najbrojniji nositelji poljoprivrede na području općine su obiteljska gospodarstva sa ukupno 183 člana.

**Tablica 5:** **Tipologija poljoprivrednih gospodarstava**

|  |  |
| --- | --- |
| **Tip poljoprivrednog gospodarstva** | **Broj poljoprivrednih gospodarstava** |
| Obiteljsko gospodarstvo | 187 |
| Obrt | 1 |
| Samoopskrbno poljoprivredno gospodarstvo | 7 |
| Trgovačko društvo | 3 |
| **Ukupno** | **198** |

Izvor: ARKOD, stanje na dan 31.12.2020.

Prema evidenciji ARKOD-a na području općine ima 3.243 parcela na površini od 1.496,9 ha, a najveći broj parcela su oranice i livade.

**Tablica 6: Poljoprivredno zemljište prema vrstama upotrebe**

|  |  |  |
| --- | --- | --- |
| **Vrsta upotrebe** | **Površina parcele (ha)** | **Broj parcela** |
| Oranica | 1.222,29 | 2.251 |
| Staklenik na oranici | 0,23 | 3 |
| Livada | 227,32 | 701 |
| Pašnjak | 8,74 | 9 |
| Vinogradi | 10,27 | 155 |
| Iskrčeni vinogradi | 0,11 | 2 |
| Voćnjak | 23,12 | 96 |
| Mješoviti višegodišnji nasadi | 1,39 | 6 |
| Ostale vrste uporabe zemljišta | 0,12 | 2 |
| Privremeno neodržavana parcela | 3,31 | 18 |
| **Ukupno** | **1.496,9** | **3.243** |

Izvor: ARKOD, stanje na dan 31.12.2020.

Značajne površine općine Rakovec zauzimaju šume, 28,40 ha šuma je u vlasništvu RH. Prevladavaju hrast lužnjak i kitnjak, običan grab, obična bukva te bagrem. U postotnim omjerima to iznosi 27,10% od ukupne površine općine Rakovec.

**2.6. Infrastruktura**

**Prometna povezanost**

Kroz općinu Rakovec prolazi 16,34 km županijskih cesta te 12,15 lokalnih cesta.

#### Županijske ceste: • 3288 (Sv. Ivan Zelina – Rakovec – Vrbovec) – 4,88 km • 3016 (Sv. Helena – Mlaka – Rakovec) – 4 km • 3018 (Rakovec – Hruškovec – Preseka) – 3,86 km • 3075 (Rakovec – Goli Vrh – Peskovec – Lonjica) – 3,6 km

#### Lokalne ceste: • 31043 ( Baničevec – ŽC 3016) – 2,25 km • 31044 (Dropčevec – ŽC 3016) – 0,8 km • 31050 (ŽC 3288 – Hudovo – Lipnica) – 2,6 km • 31009 (Rakovec – Dvorišće – Salnik) – 5,5 km • 31041 (Valetić – Polonje) – 1 km

Nerazvrstanih cesta na području Općine ima oko 43 km, od čega je 9 km asfaltirano, a  
ostalo su makadami i poljski putovi.

Željezničku povezanost stanovništvo općine Rakovec ostvaruje preko željezničke stanice grada Vrbovca, a udaljena je 12 km od Rakovca.

**Vodoopskrba i odvodnja**

Općina Rakovec spada pod distributivno područje Vrbovec koji se opskrbljuje vodom iz vodoopskrbnog sustava grada Zagreba. Do sada je u općini Rakovec izgrađen magistralni cjevovod Vrbovec – Rakovec – Mlaka – Vrhovec – Lonjica, te distributivni cjevovod naselja Baničevec i gospodarske zone Mlaka. Dužina izgrađenog magistralnog cjevovoda na području općine iznosi 12.370 m, a distributivnog 3.260 m.

U sklopu projekta vodovoda „Regionalni vodoopskrbni sustav Zagrebačke županije - Zagreb istok“, u listopadu 2020. godine, započelo je izvođenje radova u općini Rakovec. Navedenim projektom riješit će se vodoopskrba svih naselja općine Rakovec.

Naselja Općine Rakovec nemaju izgrađen sustav odvodnje i pročišćavanja otpadnih voda,  
pa je zbog toga izrađeno idejno rješenje odvodnje za cijelo područje Općine Rakovec.  
Predviđena je izgradnja dva neovisna sustava, sustav „Mlaka“ i sustav „Rakovec“ svaki sa  
svojim uređajem za pročišćavanje.

**Elektroenergetski sustav**

Područjem općine Rakovec prolazi dvostruki dalekovod 400 kV. Prolazi i koridor planiranog dalekovoda 110 kV kojim će se ostvariti veza TS Žerjavinec sa TS Križevci. Područje općine Rakovec električnom energijom snabdijeva Elektra Zagreb, Pogon Dugo Selo i Pogon Sv. Ivan Zelina, te Elektra Bjelovar Pogon Križevci. U svim naseljima općine uvedena je javna rasvjeta.

**Plinoopskrba**

Plinska mreža općine Rakovec postoji u naseljima Rakovec, Brezani, Hruškovec i Mlaka.

Distributer plina na području općine Rakovec je Plin Vrbovec d.o.o.

**Pošta i elektroničke komunikacije**

Hrvatska pošta za područje općine Rakovec ima poštanski ured u Rakovcu, koji uz poštanske usluge obavlja financijske i druge poslove.

Područje općine Rakovec pokriveno je nepokretnom i pokretnim mrežama elektroničke komunikacije.

**Zbrinjavanje komunalnog otpada**

Uslugu prikupljanja, odvoza i zbrinjavanja otpada s područja općine Rakovec obavlja trgovačko društvo EKO-FLOR PLUS d.o.o.

Miješani komunalni otpad prikuplja se tri puta mjesečno, papir i plastika odvoze se jednom mjesečno, dok se glomazni otpad prikuplja dva puta godišnje na poziv korisnika.

Zeleni otoci nalaze se u četiri naselja na području općine Rakovec,

**2.7. Obrazovanje**

U općini Rakovec ne postoji dječji vrtić, već djeca pohađaju vrtiće na području drugih jedinica lokalne samouprave.

Općina ima osmogodišnju školu koja djeluje kao područna škola I. OŠ Vrbovec.

Prema dostupnim podacima Državnog zavoda za statistiku u školskoj godini 2020./2021. bilo je upisano 109 djece.

Pri Područnoj školi Rakovec provodi se i program predškolskog odgoja koji je namijenjen za djecu uzrasta od 5 godina do polaska u osnovnu školu.

**2.8. Zdravstvo i socijalna skrb**

Na području općine Rakovec nalazi se ordinacija opće medicine, ordinacija dentalne medicine te ljekarna Farmacia. Ostale zdravstvene usluge stanovnici s područja općine većinom ostvaruju u Zagrebu.

Područje općine Rakovec spada u nadležnost Centra za socijalnu skrb Vrbovec.

**2.9. Udruge**

Prema podacima Registra udruga RH na području općine Rakovec djeluju sljedeće udruge:

|  |  |
| --- | --- |
| 1 | Dobrovoljno vatrogasno društvo Rakovec |
| 2 | Nogometni klub Rakovec |
| 3 | UDRUGA YOUR BODY YOUR TEMPLE za promicanje kulture tijela |
| 4 | "Društvo žena Rakovec" |
| 5 | Lovačko društvo "Šljuka" Rakovec |
| 6 | Udruga žena Baničevec |
| 7 | Katoličko pjevačko društvo "Sveti Juraj" |

Izvor: Registar udruga RH

Svaka udruga ima specifičnosti, ali postoji osnovni zakonski okvir u kojem udruge moraju funkcionirati. Taj okvir prije svega obuhvaća registraciju udruga i potrebu podnošenja financijskog izvještaja koji će pokazati na koji su se način udruge financirale, ali i koristile novac.

Udruge uglavnom svoje redovite programe i aktivnosti provode volonterski uz pojedinačna pokroviteljstva i financiranje iz proračuna Općine.

**2.10. Kulturno spomenička baština**

Prema Registru kulturnih dobara Republike Hrvatske koju vodi Ministarstvo kulture, na području općine nalaze se dva zaštićena kulturna dobra: Kapela sv. oca Nikolaja i Crkva sv. Jurja Mučenika.



**2.11. Javne financije Općine**

Proračun je, osim za redovno financiranje poslova, funkcija i programa Općine, vrlo bitan i kao instrument ekonomske politike kojim se utječe na ekonomsko stanje Općine, odnosno na ekonomski rast i zaposlenost.

Proračunom se usmjerava gospodarski razvoj Općine i upravlja svim potencijalnim resursima.

Proračun za 2021. godinu iznosi 8.442.574,00.

Za realizaciju prioriteta i razvojnih projekata Općina koristi sredstva iz sljedećih izvora:

* proračuna Općine,
* Zagrebačke županije,
* nacionalnih razvojnih programa,
* EU fondova.

**3. MISIJA, VIZIJA I SWOT ANALIZA**

**3.1. Misija**

Misija Općine Rakovec je razviti lokalno gospodarstvo, poljoprivredu i turizam te zaštititi okoliš kako bi se lokalnom stanovništvu podigla razina kvalitete života.

**3.2. Vizija**

Vizija Općine Rakovec je biti brendirana općina sa životnim standardom europskog prosjeka, u kojoj je razvijeno gospodarstvo (poljoprivreda i šumarstvo, turizam, malo i srednje gospodarstvo) i koja odgovorno upravlja održivim, ekonomskim i ekološkim razvojem  imajući u vidu dobrobit svojih stanovnika.

**3.3. SWOT analiza**

|  |  |
| --- | --- |
| **Snage** | **Slabosti** |
| * Odlična povezanost općine sa ključnim cestovnim prometnicama u Republici Hrvatskoj i paneuropskim koridorima * Vrlo povoljan geografski položaj i blizina tržišta (Zagreb i ostali regionalni centri) * Kvalitetan i očuvan okoliš * Odlični uvjeti za razvoj seoskog turizma i ekološke poljoprivrede * Donesen prostorni plan * Niže cijene zemljišta u odnosu na obližnja središta * Postojanje poduzetničke zone * Radišno i poduzetno stanovništvo * Ekološki čisto prirodno okruženje * Prostornim planom su predviđene lokacije za odvijanje poduzetničkih i gospodarskih aktivnosti * Cjelovita elektroenergetska i telekomunikacijska mreža | * Nedovoljno razvijeno malo i srednje poduzetništvo * Nerazvijeni turizam * Nezaposlenost stanovništva * Nepostojanje poljoprivrednih i poslovnih udruženja * Rascjepkano poljoprivredno zemljište * Nepostojanje sustava odvodnje i pročišćavanja otpadnih i oborinskih voda * Nepotpuna vodoopskrbna i plinoopskrbna mreža * Nerazvijena turistička infrastruktura * Neodgovarajuće stanje vrtića (kapaciteti, kvaliteta) * Nedovoljna zaštita kulturne baštine * Nedostatak sadržaja za društvene potrebe (okupljanje mladih, knjižnica i sl.) * Loša demografska slika * Nema sustava prikupljanja i pročišćavanja otpadnih voda |
| **Prilike** | **Prijetnje** |
| * Razvoj poduzetništva zbog povoljnog geografskog i prometnog položaja * Suradnja sa susjednim mjestima po pitanju gradnje većih infrastrukturnih projekata * Mogućnost razvoja seoskog turizma * Blizina grada Zagreba kao potencijalnog tržišta za prodaju proizvoda i usluga * Izgradnja sustava za odvodnju i pročišćavanje otpadnih i oborinskih voda * Uključivanje u programe i mjere poticanja ruralnog razvoja na razini EU, države i Zagrebačke županije * Valorizacija kulturne baštine * Mogućnosti povlačenja sredstava iz Europske unije * Mogućnost financiranja predviđenih projekata iz fondova EU i sufinanciranja na državnoj i županijskoj razini * Izrada strategije razvoja poljoprivrede i turizma | * Depopulacija pojedinih dijelova općine zbog nedovoljno izgrađene infrastrukture i radnih mjesta * Odljev stručnog i visokoobrazovanog stanovništva * Nedostatak financijskih sredstava za financiranje važnih razvojnih projekata * Nestajanje obrta i samostalnih djelatnosti * Spora provedba operativnih razvojnih programa na nacionalnoj razini * Neriješeni imovinsko pravni odnosi kao preduvjet za razvoj komunalne infrastrukture * Loše stanje lokalnih i županijskih cesta * Nedovoljna sustavna kontrola zaštite okoliša (standard) * Neosviještenost stanovništva za ekologiju |

**4. STRATEŠKI OKVIR PROVEDBENOG PROGRAMA OPĆINE RAKOVEC ZA RAZDOBLJE 2021-2025. GODINE**

Strateško planiranje i razvoj Općine Rakovec u razdoblju do 2025. godine temeljit će se na postavljenom strateškom okviru koji je dio Provedbenog programa Općine Rakovec za razdoblje 2021-2025. godine. Strateški okvir Provedbenog programa Općine Rakovec za razdoblje 2021.-2025. godine definiran je kroz 9 razvojnih mjera koje su usklađene s posebnim ciljevima Plana razvoja Zagrebačke županije za period 2021.-2027.

U okviru 9 mjera je 20 aktivnosti kroz koje će Općina Rakovec pratiti uspješnost vlastitog strateškog planiranja te provedenih ciljeva i rezultata Provedbenog programa. Svaka od aktivnosti mjerit će se kroz definirane pokazatelje rezultata te utvrđene polazišne i ciljne vrijednosti za određeni pokazatelj rezultata. Uz to, važan element strateškog planiranje je i strateško planiranje proračunskih sredstava koja su potrebna za realizaciju mjera i aktivnosti. Shodno tome, strateški okvir Provedbenog programa obuhvaća poveznicu s proračunom Općine. Detaljan pregled mjera i aktivnosti nalazi se u Prilogu 1 Provedbenog programa Općine Rakovec.

**4.1. Popis mjera i aktivnosti s pripadajućim pokazateljima rezultata**

Mjerom **1.1. Gospodarski razvoj** žele se omogućiti što bolji uvjeti za odvijanje i razvoj gospodarskih aktivnosti poduzetnika, obrtnika i obiteljskih poljoprivrednih gospodarstava.

U okviru navedene mjere provodit će se sljedeće aktivnosti:

1.1.1. unaprjeđenje poduzetničkog okruženja

1.1.2. poticanje održivog razvoja poljoprivrede

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 1.1. Gospodarski razvoj | Broj korisnika potpore/ MSP i poljoprivreda | 1 | 3 |

Mjerom **3.1. Uređenje naselja i stanovanje** želi se doprinijeti energetskoj obnovi objekata javne namjene i poboljšanju uvjeta života na području općine. U okviru navedene mjere provodit će se sljedeće aktivnosti:

3.1.1. unapređenje i energetska obnova objekata javne namjene

3.1.2. uređenje i opremanje s ciljem unaprjeđivanja uvjeta za život u naseljima

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 3.1. Uređenje naselja i stanovanje | Broj energetski certificiranih zgrada javne namjene | 1 | 1 |
| Broj projekata javne namjene | 5 | 8 |

Mjerom **3.2. Komunalno gospodarstvo** želi se osigurati kontinuitet i unapređenje zdravih i sigurnih uvjeta života u općini.

U okviru navedene mjere provodit će se sljedeće aktivnosti:

3.2.1. razvoj i uspostavljanje održivog sustava vodoopskrbe i odvodnje

3.2.2. unapređenje i izgradnja prometne infrastrukture

3.2.3. održavanje i uređenje javnih površina

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 3.2. Komunalno gospodarstvo | Duljina u km izgrađene infrastrukture vodoopskrbe i odvodnje | 1 | 2 |
| Duljina moderniziranih nerazvrstanih cesta u km | 1,43 | 1 |

Mjerom **4.1. Odgoj i obrazovanje** žele se osigurati što bolji uvjeti za odgoj i obrazovanje učenika i studenata. U okviru navedene mjere provodit će se sljedeće aktivnosti:

4.1.1. subvencije i stipendije u obrazovanju

4.1.2. investicije u školstvu

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 4.1. Odgoj i obrazovanje | Broj učenika koji primaju subvencije za prijevoz | 32 | 40 |
| Broj učenika u školi plivanja | 9 | 13 |
| Broj osnovnoškolaca kojima će se nabaviti radne bilježnice i pribor | 115 | 100 |
| Broj srednjoškolaca korisnika jednokratnih novčanih pomoći za nabavu udžbenika, radnih bilježnica i bilježnica | 0 | 45 |

Mjerom **4.2. Briga o djeci** želi se omogućiti smještaj za boravak, odgoj i edukaciju sve djece predškolskog uzrasta na području općine. U okviru navedene mjere provodit će se sljedeće aktivnosti:

4.2.1. provedba predškolskog odgoja

4.2.2. unapređenje uvjeta za predškolski odgoj i obrazovanje

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 4.2. Briga o djeci | Ukupan broj upisane djece u dječji vrtić | 12 | 30 |
| Broj potpora za predškolsko obrazovanje | 4 | 6 |

Mjerom **4.3. Socijalna skrb** želi se omogućiti zdrav, aktivan i kvalitetan život stanovnika, poboljšati materijalni položaj kvalitetu života ranjivim skupinama, te se uspješnije boriti protiv siromaštva stanovnika. U okviru navedene mjere provodit će se sljedeća aktivnost:

4.3.1. dodjela subvencija, pomoći i donacija

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 4.3. Socijalna skrb | Broj socijalno ugroženih korisnika jednokratnih novčanih pomoći | 10 | 9 |
| Broj potpora za novorođenčad | 10 | 13 |

Mjerom **4.4. Kultura, tjelesna kultura i sport** želi se omogućiti odvijanje i potaknuti jače korištenje kulturnih i sportskih aktivnosti. U okviru navedene mjere provodit će se sljedeće aktivnosti:

4.4.1. ulaganja u zaštitu kulturne baštine te očuvanje i promociju kulturnih i povijesnih vrijednosti

4.4.2. promicanje kulture i kulturnih sadržaja

4.4.3. dodjela subvencija za rad lokalnih sportskih društava

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 4.4. Kultura, tjelesna kultura i sport | Broj saniranih sakralnih objekata | 1 | 1 |
| Broj sufinanciranih lokalnih sportskih društava | 2 | 2 |

Mjerom **4.5.** **Protupožarna i civilna zaštita** želi se osigurati mjera zaštita i spašavanja civilnog stanovništva i imovine. U okviru navedene mjere provodit će se sljedeće aktivnosti:

4.5.1. aktivnosti vezane za pružanje vatrogasne i civilne zaštite

4.5.2. uspostava i unaprjeđenje sustava civilne zaštite

4.5.3. poboljšanje opremljenosti i kapaciteta protupožarnih snaga

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 4.5. Protupožarna i civilna zaštita | Broj odobrenih projekta u vatrogasnoj zaštiti | 1 | 1 |

Mjerom **4.6.** **Lokalna uprava i administracija** želi se omogućiti učinkovitiji redovan rad i funkcioniranje izvršne i predstavničke vlasti i upravnog odjela.

U okviru navedene mjere provodit će se sljedeće aktivnosti:

4.6.1. jačanje kompetencija i unaprjeđenje sustava lokalne uprave

4.6.2. priprema projekata za sufinanciranje sredstvima ESI fondova

|  |  |  |  |
| --- | --- | --- | --- |
| **Mjera** | **Pokazatelj rezultata** | **Polazišna vrijednost (2020.)** | **Ciljna vrijednost (2025.)** |
| 4.6.  Lokalna uprava i administracija | Broj riješenih imovinsko pravnih odnosa za općinsku imovinu | 3 | 12 |
| Broj pokroviteljstva i sponzorstava | 1 | 4 |

U prilogu 2. Provedbenog programa nalazi se popis projekata Općine Rakovec za mandatno razdoblje 2021.-2025. godine.

**5.** **OKVIR ZA PRAĆENJE I IZVJEŠTAVANJE**

Praćenje i izvještavanje o provedbi akta strateškog planiranja od značaja za jedinice lokalne samouprave sastavni je dio procesa strateškog planiranja i definirano je Pravilnikom o Strateškom planiranju. Praćenje provedbe akata strateškog planiranja obuhvaća proces prikupljanja, analize i usporedbe pokazatelja (definirani u strateškom okviru Općine Rakovec) kojima se sustavno prati uspješnost provedbe mjera akta strateškog planiranja. Izvještavanje o provedbi akta strateškog planiranja proces je pružanja pravovremenih i relevantnih informacija ključnim nositeljima strateškog planiranja na razini JLS te široj javnosti o statusu provedbe strateškog akta.

Za provedbu ovoga Provedbenog programa te za praćenje i izvještavanje o provedbi nadležna je Općina Rakovec na čelu s načelnicom kao odgovornom osobom. Općina Rakovec koordinira proces koji za cilj ima provedbu mjera usmjerenih dostizanju strateških ciljeva te ispunjenju vizije. Načelnica će u suradnji s lokalnim koordinatorom i nadležnim upravnim odjelima pratiti provedbu Programa te izvještavati prema nadležnim tijelima. Načelnica je odgovoran za redovno izvještavanje o provedbi Provedbenog programa i uspješnosti zadanih ciljeva.

Ciljevi praćenja i izvještavanja su sljedeći:

* sustavno praćenje uspješnosti provedbe mjera akta strateškog planiranja
* učinkovito upravljanje provedbom akta strateškog planiranja i kontinuirano unapređivanje javne politike korištenjem rezultata praćenja i izvješćivanja
* pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i revizije akta strateškog planiranja kroz analizu učinka, ishoda i rezultata provedenih mjera
* utvrđivanje nenamjernih pozitivnih i negativnih posljedica provedbe akta strateškog planiranja
* povezivanje politike, programa, prioriteta, mjera i razvojnih projekata
* osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

Rokovi i postupci praćenja i izvještavanja o provedbi Provedbenog programa jedinica lokalne i područne (regionalne) samouprave propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 6/2019). Izvješće se podnosi nadležnim tijelima dva puta godišnje – do 31. srpnja za tekuću godinu i do 31. siječnja za prethodnu godinu.

Proces praćenja i izvještavanja uključuje sljedeće korake u cilju provedbe praćenja i izvještavanja o strateškom planiranju:

1. Uspostava institucionalnog okvira za praćenje uspješnosti provedbe
2. Identifikacija zahtjeva praćenja
3. Uspostava mreže osoba za praćenje
4. Izvještavanje o rezultatima; identifikacija mogućih problema
5. Pokretanje preventivnih mjera rješavanja problema
6. Ispunjavanje službenih zahtjeva izvješćivanja